Luettelo televisiosarjan Babylon 5 jaksoista
Kolmas tuotantokausi: Kriittinen valinta

| # | Nimi | Suomenkielinen nimi  | Alkup>  esityspäivä | Esityspäivä Suomessa | Koodi |
| --- | --- | --- | --- | --- | --- |
| 45 | Matters of Honor | Kunnia velvoittaa | 6.11.1995 | 20.9.1998 | 301 |
Babylon 5:n miehistölle esitellään uusi ase, jonka avulla voidaan taistella varjojen kasvavaa uhkaa vastaan. Maan sotavoimien virkailija saapuu asemalle tutkiakseen luutnantti Kefferin nauhoitetta. 
| 46 | Convictions | Vakaumuksen puolesta | 13.11.1995 | 27.9.1998 | 302 |
Satunnaisten pommitusten sarja aiheuttaa asemalla epävakautta ja uhkaa henkilöstöä ja suurlähettiläitä. Ryhmä Maasta lähteneitä munkkeja saapuu asemalle. 
| 47 | A Day in the Strife | Valtakiista | 20.11.1995 | 4.10.1998 | 303 |
Babylon 5:n henkilöstö muodostaa yhteyden outoon muukalaisluotaimeen. G'Karin asema narnien keskuudessa joutuu uhatuksi sekä ulkoa että sisältä käsin. 
| 48 | Passing Through Gethsemane | Gethsemanen tie | 27.11.1995 | 11.10.1998 | 304 |
Hyväntahtoinen munkki joutuu outojen esineiden ja aiemmin piilotettujen muistojen ristituleen. Lyta Alexander palaa Babylon 5:lle. 
| 49 | Voices of Authority | Esivallan ääniä | 29.1.1996 | 18.10.1998 | 305 |
Ivanova ja Marcus lähtevät etsimään lisää Ensimmäisiä Draalin avulla. Sheridan joutuu Yövartioston sekä Babylon 5:n uuden ”poliittisen upseerin” tarkastelun kohteeksi. 
| 50 | Dust to Dust | Kieltotavaraa | 5.2.1996 | 25.10.1998 | 306 |
”Valon salaliitto” joutuu vaaraan, kun Bester tulee Babylon 5:lle etsimään pölyksi kutsuttua huumetta kauppaavaa välittäjää, joka on tehnyt tuttavuutta G'Karin kanssa... 
| 51 | Exogenesis | Avaruusloiset | 12.2.1996 | 1.11.1998 | 307 |
Franklin ja Marcus tutkivat loismuukalaisten leviämistä Alakerrassa. Ivanova saa tehtäväkseen päättää, sopisiko Corwin ”Valon salaliiton” jäseneksi. 
| 52 | Messages from Earth | Viestejä maasta | 19.2.1996 | 8.11.1998 | 308 |
Hätkähdyttävä paljastus saa Sheridanin ja Delennin lähtemään suorittamaan vaarallista tehtävää Maan Allianssin hallinnoimaan avaruuteen. Yövartiosto kasvattaa vaikutusvaltaansa Babylon 5:llä. 
| 53 | Point of No Return | Kriittinen valinta | 26.2.1996 | 15.11.1998 | 309 |
Kun presidentti Clark julistaa poikkeustilan kaikkialle Maan Allianssiin, on komentohenkilökunnan löydettävä keino Yövartioston vallankaappausyrityksen pysäyttämiseen Babylon 5:llä. Londo saa kuulla ennustuksen keisari Turhanin leskeltä, kun tämä vierailee asemalla. 
| 54 | Severed Dreams | Unelmien tuho | 1.4.1996 | 22.11.1998 | 310 |
Presidentti Clark yrittää saada Babylon 5:n hallintaansa voimaa käyttäen, mikä pakottaa Sheridanin ja komentohenkilöstön ottamaan aseet käyttöön omaa hallitustaan vastaan. Delenn kohtaa Harmaan neuvoston. 
| 55 | Ceremonies of Light and Dark | Hyvän ja pahan palvelijat | 8.4.1996 | 29.11.1998 | 311 |
Delenn yrittää järjestää minbarien uskonnollisen seremonian, jonka tarkoituksena on auttaa komentohenkilökuntaa ja suurlähettiläitä sopeutumaan uusiin tilanteisiinsa. Yövartioston jäännös yrittää heikentää Sheridanin kontrollia Babylon 5:stä. Londo uhmaa lordi Refaa. 
| 56 | Sic Transit Vir | Yllätyksiä ja epäilyksiä | 15.4.1996 | 6.12.1998 | 312 |
Vir joutuu hätään, kun hänen kihlattunsa – jota hän ei ole koskaan aiemmin tavannut – saapuu asemalle, ja hänen ”työnsä” centaurien Minbarin suurlähettiläänä tulee päivänvaloon. 
| 57 | A Late Delivery from Avalon | Vieras aikojen takaa | 22.4.1996 | 13.12.1998 | 313 |
Asemalle saapuva matkustaja väittää olevansa hahmo kuningas Arthur -legendoista. Sheridan ja Ivanova yrittävät saada muukalaishallituksilta tunnustuksen Babylon 5:n uudelle asemalle. 
| 58 | Ship of Tears | Surujen alus | 29.4.1996 | 20.12.1998 | 314 |
Bester palaa Babylon 5:lle ja ehdottaa erikoista vaihtokauppaa: tietoja presidentti Clarkin suunnitelmista asemaa varten vastineena hänen apunsa varjoaseiden vapauttamisessa. 
| 59 | Interludes and Examinations | Välikohtauksia ja tutkimuksia | 6.5.1996 | 27.12.1998 | 315 |
Varjosota alkaa, ja Sheridanin vastuulle tulee varjoja vastaan tarvittavien taisteluvoimien kokoaminen. Hän pyytää apua Koshilta, ja tällä on merkittäviä seurauksia. Franklin vajoaa riippuvuudessaan yhä syvemmälle. 
| 60/61 | War Without End | Päättymätön sota | 13.5.1996 / 20.5.1996 | 2.1.1999 / 9.1.1999 | 316/317 |
Jeffrey Sinclair palaa. Hänellä on elintärkeä tehtävä aseman säilymisen kannalta: matkustaa ajassa taaksepäin Babylon 4:n varastamiseksi. 
| 62 | Walkabout | Etsinnän alku | 30.9.1996 | 16.1.1999 | 318 |
Franklin jatkaa etsintäänsä Alakerrassa. Sijaisvorloni saapuu asemalle. Sheridan haluaa kiihkeästi saada voiton varjoista käyttämällä hyödyksi vastikään keksittyä etua. 
| 63 | Grey 17 Is Missing | Salainen sektori | 7.10.1996 | 23.1.1999 | 319 |
Garibaldi tutkii aseman hylättyä kerrosta. Delenn asetetaan rajavartijoiden johtoon, mutta Neroon epäilee Delennin arvollisuutta tehtävään. 
| 64 | And the Rock Cried Out, No Hiding Place | Ei pakopaikkaa | 14.10.1996 | 30.1.1999 | 320 |
Uskonnollisten johtajien delegaatio saapuu Babylon 5:lle vierailemaan veli Theon luona ja tarjoamaan Sheridanille apua. Londo käynnistää suunnitelman, jonka tavoitteena on lordi Refasta eroon pääseminen. 
| 65 | Shadow Dancing | Varjojen tanssia | 21.10.1996 | 6.2.1999 | 321 |
Valon armeija valmistautuu kohtaamaan varjot sodan tähän mennessä suurimmassa taistelussa. Franklinin vaellus tulee veriseen loppuunsa. 
| 66 | Z’ha’dum | Z’ha’dum | 28.10.1996 | 13.2.1999 | 322 |
Sheridanin vaimo, jonka oletettiin kuolleen neljä vuotta aiemmin, yrittää vakuuttaa Sheridanin tulemaan Z’ha’dumiin. Londo saa tärkeitä uutisia, jotka koskevat hänen poliittista tulevaisuuttaan. Varjot lähtevät liikkeelle itse Babylon 5:ttä vastaan.